kardosdrur/scandi-wiki huggingface dataset:
Marco Pütz

Marco Pütz (født 16. marts 1958 i Esch-sur-Alzette, Luxembourg) er en luxembourgsk komponist, professor, lærer, saxofonist og musikolog.

Pütz studerede komposition og saxofon på Musikkonservatorierne i Esch-sur-Alzette, Luxembourg by og Bruxelles, med endt diplomeksamen. Han har skrevet en symfoni, orkesterværker, kammermusik, koncertmusik, scenemusik, blæserværker, og stykker for mange instrumenter etc. Fra 1986 (siden 1980 som lektor) indtil 2018, var Pütz professor i saxofon, kammermusik og instrumentering ved Musikkonservatoriet i Luxembourg by. Han opnåede anerkendelse som komponist , da han vandt første prisen for sin komposition Kvartet for klarinetter (1987), ved International Clarinet Association Composition Contest i USA i 1995. Pütz har optrådt og indspillet plader som professionel saxofonist i forskellige sammenhænge og med Symfoniorkestre, og turneret Verden rundt.
Fra 1981 til 2006 var han fast tilknyttet som saxofonist ved Luxembourgs Filharmoniske Orkester, og var med på det store værker med saxofon deltagelse såsom feks. Ravels Bolero etc. Pütz var også det stiftende medlem af Luxembourg Saxofon kvartet (1982-2006).

Udvalgte værker 

 Symfoni nr. 1 (2022) - for orkester
 Elegi (2009-2021) - for orkester
 Pyrmontesisk gåde (1998) - for orkester
 Stemninger (2013) - for orkester
 Orgelkoncert (2015-2021) - for orgel og orkester
 Kvartet (1987) - for klarinetter
 Kvartet (1986) - for saxofoner
 Septentrion (Nord) (1990) - for syv saxofoner
 Strömungen  (2014) - for orkester

Eksterne henvisninger 
 

Komponister fra Luxembourg
Professorer
Lærere
Saxofonister
Greg Taylor

Greg John Taylor  (født d. 5. november 1997) er en skotsk professionel fodboldspiller, som spiller for den skotske Premiership-klub Celtic og Skotlands landshold.

Klubkarriere

Kilmarnock 
Taylor begyndte sin karriere hos Kilmarnock, hvor han fik sin førsteholdsdebut den 14. maj 2016. Taylor blev over de næste 3 sæsoner en fast mand på Kilmarnock mandskabet, hvor han spillede næsten alle kampe.

Celtic 
Taylor skiftede i september 2019 til Celtic. Dette transfer var dog langt fra uden kontrovers, da Taylor var en en selvindrømmet fan af Celtics bitre rivaler Rangers fra sin barndom, og havde spillet ungdomsfodbold for Rangers.

Landsholdskarriere

Ungdomslandshold 
Taylor har repræsenteret Skotland på U/20- og U/21-niveau.

Seniorlandshold 
Taylor debuterede for Skotlands landshold den 11. juni 2019.

Taylor var del af Skotlands trup EM 2020.

Titler 
Celtic

 Scottish Premiership: 1 (2019–20)
 Scottish Cup: 1 (2019–20)
 Scottish League Cup: 1 (2021–22)

Kilder

Eksterne henvisninger 

Fodboldspillere fra Skotland
Fodboldlandsholdsspillere fra Skotland
Fodboldspillere fra Kilmarnock F.C.
Fodboldspillere fra Celtic F.C.
Deltagere ved det europæiske mesterskab i fodbold 2020
Langrend under vinter-OL 2022 – 10 kilometer klassisk (damer)

10 km klassisk for kvinder i langrend under vinter-OL 2022 fandt sted den 10. februar 2022 i Kuyangshu langrends- og skiskydningsarena i Zhangjiakou uden for Beijing.

Resultater 
Løbet startede klokken 15:00.

Referencer 

Langrend under vinter-OL 2022
Jeannot Heinen

Jeannot Heinen (født 25. december 1937 i Luxembourg by, Luxembourg - død 6. marts 2009 i Baden-Baden, Tyskland) var en luxembourgsk komponist og forfatter.

Heinen studerede komposition på Musikkonservatoriet i Luxembourg by, og senere videre på Musikkonservatorierne i Karlsruhe og Saarbrücken. Han skrev orkesterværker, kammermusik, koncertmusik, korværker, sange, scenemusik, solostykker for mange instrumenter etc. Heinen´s omfattende arbejde spænder fra impressionistisk prægede tidlige værker til neo-barokkompositioner og til værker med atonal og eksperimentel karakter. Han skrev også foredrag og musikologiske essays, herunder Tekniske videnskaber i musikken, og Musik i Baden-Baden. Heinen var bosat i Baden Baden i Tyskland fra 1969.

Udvalgte værker 

 Koncert (1967) - for alt, cello og orkester
 Polarisering (1973) - for orkester

Eksterne henvisninger 
 om Jeannot Heinen 

Komponister fra Luxembourg
Forfattere fra Luxembourg
Georges Lentz

Georges Lentz (født 22. oktober 1965 i Luxembourg by, Luxembourg) er en luxembourgsk/australsk komponist.

Lentz må nok regnes for Luxembourgs mest anerkendte komponist internationalt. Han studerede komposition på Musikkonservatoriet i Luxembourg by, og på Musikkonservatoriet i Paris (1982-1986) og på Musikhøjskolen i Hannover (1986-1990). Han har skrevet orkesterværker, kammermusik, elektronisk musik, solostykker for mange instrumenter etc. Lentz flyttede til Australien og fik australsk statsborgerskab i 1990. Han opholder sig skiftevis mellem Tyskland, nærmere Berlin (hvor han har en lejlighed) og Australien.

Hans musik er en original syntese af moderne klassisk avantgarde og astronomisk inspiration over den australske ødemark til Aboriginal folklore. Lentz hører ligeledes til de vigtige komponister i Australien.

Udvalgte værker 
 Caeli enarrant ... (Himlen fortæller...)(1989-1998) - for orkester
 Ngangkar (Hænge ud) (1998-2000) - for orkester
 Jerusalem (efter Blake) (2011-2016) - for orkester og elektronik, og syv smartphones
 Anyente (2019-2021) - for solo bratsch

Eksterne henvisninger 
 Homepage

Komponister fra Luxembourg
Komponister fra Australien
Jesper Rangvid

Jesper Rangvid (født 26. maj 1970 i København) er professor på Copenhagen Business School (CBS, Handelshøjskolen) og refereres ofte som finansekspert i medierne.

Hans far var advokat Per Rangvid (død 1982). Han er siden 1997 gift med tyskfødte seniorforsker Beatrice Schindler fra Wuppertal.

Jesper Rangvid blev i 1995 cand.polit. fra Københavns Universitet. Han var derefter på forskningsophold i Bonn og Barcelona. Han har været gæsteprofessor i Reykjavik. Han var lektor på CBS, inden han blev professor på Institut for Finansiering ved CBS.

Han er og har været medlem af flere bestyrelser og var formand for Udvalget om finanskrisens årsager (Rangvid-udvalget) og medforfatter af Rangvid-rapporten (2013).

Han fik Københavns Universitets sølvmedalje i 1997 og Tietgenprisen i 2002.

Referencer 

Undervisere fra Danmark
Professorer fra Copenhagen Business School
Le Samyn 2022

Le Samyn 2022 var den 54. udgave af det belgiske cykelløb Le Samyn. Det blev kørt den 1. marts 2022 med start i Quaregnon og mål i Dour i provinsen Hainaut. Løbet var en del af UCI Europe Tour 2022. Løbet blev vundet af italienske Matteo Trentin fra .

Resultater

Hold og ryttere

Danske ryttere 

* DNF = gennemførte ikke

Se også 
 Le Samyn des Dames 2022

Referencer

Eksterne henvisninger 
 
 

2022
UCI Europe Tour 2022
Natalya Nepryayeva

Natalya Mikhaylovna Nepryayeva (født 6. september 1995) er en russisk langrendsløber.

Hun deltog i de olympiske vinterlege 2018 som en del af holdet for olympiske atleter fra Rusland og vandt en bronzemedalje i 4×5 km stafet.

Hun vandt sin første individuelle olympiske medalje ved de olympiske vinterlege 2022 i 15 km skiathlon, og vandt en guldmedalje i kvindernes 4×5 kilometer stafet.

Referencer

Eksterne henvisninger 

Langrendsløbere fra Rusland
Personer fra Tver oblast
Langrendsløbere ved vinter-OL 2018
Langrendsløbere ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Olympiske medaljevindere i langrend
Olympiske mestre fra Rusland
Olympiske sølvmedaljevindere fra Rusland
Olympiske bronzemedaljevindere fra Rusland
WTA Tour 2022

WTA Tour 2022 er den 52. sæson af WTA Tour, den professionelle tour for kvindelige tennisspillere, siden etableringen i 1973. Touren består af 50 turneringer fordelt i tre kategorier, samt den sæsonafsluttende turnering, WTA Finals.

Touren afvikles under COVID-19-pandemien, og kalenderen var derfor på nogle få punkter modificeret i forhold den sædvanlige sæsonkalender. Derudover offentliggjorde WTA's bestyrelsesformand Steve Simon, at alle turneringer, der var planlagt til afholdelse i Kina og Hongkong er suspenderet fra og med 2022 på grund af bekymring for tennisspilleren Peng Shuais sikkerhed og velbefindende efter hendes anklager om seksuelt krænkelse mod Zhang Gaoli, et højtstående medlem af Kinas kommunistiske parti. Derfor blev sæsonkalenderen i første omgang kun offentliggjort til og med US Open 2022. Først midt i maj blev programmet for september-oktober offentliggjort.

Tennissportens styrende organer, WTA, ATP, ITF og de fire grand slam-turneringer, tillod, at spillere fra Rusland og Hviderusland fra den 1. marts 2022 fortsat kunne deltage i turneringer på ATP Tour og WTA Tour, men de kunne indtil videre ikke stille op under landenes navne eller flag på grund af Ruslands invasion af Ukraine.

Den 3. marts 2022 offentliggjorde touren et nyt samarbejde med virksomheden Hologic, der medførte, at resten af sæsonen blev afviklet under navnet Hologic WTA Tour.

Turneringer

Kategorier 

WTA Tour 2022 består af 50 almindelige turneringer fordelt i tre kategorier:
 8 turneringer i kategorien WTA 1000
 12 turneringer i kategorien WTA 500
 30 turneringer i kategorien WTA 250

Hertil kommer den sæsonafsluttende turnering, WTA Finals.

Derudover indgår de fire grand slam-turneringer og Billie Jean King Cup også i tourens kalender, og resultaterne opnået i grand slam-turneringerne giver også point til WTA's verdensrangliste, selvom turneringerne ikke er WTA-turneringer.

Ranglistepoint 

Turneringerne er fordelt på følgende turneringskategorier med angivelse af de tilhørende ranglistepoint, spillerne opnår afhængig af deres resultater.

Kalender

Finaler

Single

Double

Titler

Verdensranglisten 

WTA's verdensrangliste pr. 7. november 2022 gjaldt som rangeringen ved sæsonens afslutning.

Single

Double

Single

Priser 

WTA Awards 2022 blev uddelt til følgende modtagere.

Kilder 
 WTA

Referencer 

 
Tennis i 2022
Big Air

Big Air er en freestyle-ski- og snowboard-disciplin. Big Air består kun af én feature nemlig et stort hop - i modsætning til Slopestyle, som består af flere features herunder en blanding af rails og hop. Deltagerne har typisk tre eller flere runs hvoraf de to bedste scores lægges sammen til den endelige score (som ofte lægger på en skala enten 0-100 eller 0-200). De vurderes af dommere, som giver point på baggrund af stil og sværhedsgrad - her er der bl.a. fokus på antal rotationer, antal flips samt grabs.

Et Big Air-hop kan både være placeret på et naturligt bjerg eller på et stillads. Et Big Air-hop består af følgende elementer:
Inrun, som er nedkørslen til kickeren
Kickeren, som er selve flyvhoppet
Table, som er stykket mellem kickeren og landingen
Landing

Data for Big Air-setup ved Vinter-OL 2022:

Længde og hældning på Inrun: 85 m / 30°

Længde på Table: 20 m

Højde på Kicker: 5 m

Hældning på Landing: 	38°

Big Air har i mange år været på programmet i X-Games og har siden 2018 været en del af det olympiske snowboardprogram. I 2022 blev Ski Big Air også en del af det olympiske program.

Olympiske mestre

2018

2022

Referencer 

Freestyleskiløb
Snowboarding
Stephen O'Donnell

Stephen Gerard O'Donnell (født d. 11. maj 1992) er en skotsk professionel fodboldspiller, som spiller for den skotske Premiership-klub Motherwell og Skotlands landshold.

Klubkarriere

Partick Thistle 
O'Donnell kom igennem Celtics akademi, men fik aldrig chancen på førsteholdet. Efter at han havde forladt Cetic, skiftede han i august 2011 til Partick Thistle. Han gjorde sin professionelle debut den 17. september af samme år.

O'Donnell var med da Partick Thistle vandt Scottish First League, den daværende næstbedste række i Skotland i 2012-13 sæsonen. O'Donnell blev også kåret som del af årets hold i sæsonen.

Luton Town 
Efter at have spillet mere end 100 kampe for Partick Thistle, så skiftede O'Donnell i juni 2015 til Luton Town.

Kilmarnock 
Efter kontraktudløb med Luton, så vendte O'Donnell tilbage til Skotland, da han i juli 2017 skiftede til Kilmarnock.

Motherwell 
Efter at O'Donnell havde afvist en kontraktforlængelse fra Kilmarnock, skiftede O'Donnell i august 2020 til Motherwell.

O'Donnell blev gjort til holdets anfører den 30. juli 2021, efter at  Declan Gallagher havde forladt klubben.

Landsholdskarriere

Ungdomslandshold 
O'Donnell spillede i 2013 en enkelt kamp for Skotlands U/21-landshold.

Seniorlandshold 
O'Donnell debuterede for Skotlands landshold den 30. maj 2018.

O'Donnell var del af Skotlands trup EM 2020.

Titler 
Partick Thistle

 Scottish First Division: 1 (2012–13)

Individuelle

 Årets Hold i Scottish First Division: 1 (2012–13)

Kilder

Eksterne henvisninger 

Fodboldspillere fra Skotland
Fodboldlandsholdsspillere fra Skotland
Fodboldspillere fra Partick Thistle F.C.
Fodboldspillere fra Luton Town F.C.
Fodboldspillere fra Kilmarnock F.C.
Fodboldspillere fra Motherwell F.C.
Deltagere ved det europæiske mesterskab i fodbold 2020
Teresa Stadlober

Teresa Stadlober (født 1. februar 1993) er en østrigsk langrendsløber.

Hun repræsenterede Østrig under vinter-OL 2014.

Under vinter-OL 2018 sigtede hun efter en medalje på 30 kilometer, men hun gik galt to gange og endte på en 9. plads.

Ved Vinter-OL 2022 i Beijing vandt hun bronze i 15 km skiathlon. Therese Johaug og Natalya Nepryayeva kom på de to første pladser.

Hun er datter af Alois Stadlober og søster til Luis Stadlober, begge langrendsløbere.

Referencer

Eksterne henvisninger 

Langrendsløbere fra Østrig
Langrendsløbere ved vinter-OL 2014
Langrendsløbere ved vinter-OL 2018
Langrendsløbere ved vinter-OL 2022
Deltagere for Østrig ved vinter-OL 2014
Deltagere for Østrig ved vinter-OL 2018
Deltagere for Østrig ved vinter-OL 2022
Medaljevindere ved vinter-OL 2022
Olympiske medaljevindere i langrend
Olympiske bronzemedaljevindere fra Østrig
Vibe Termansen

Vibe Termansen (født 1977 i Esbjerg) er en dansk historiker og journalist med speciel interesse for Centraleuropa.
Derudover er hun også børnebogsforfatter.
Termansen er uddannet cand.mag. fra Københavns Universitet.
Hun har arbejdet på den danske ambassade i Warszawa og været tilknyttet Weekendavisen, Information
og Demokrati i Europa Oplysningsforbundet.
Termansen udgav i 2019 Kampen om Centraleuropa på Gads Forlag.
Hun optræder fra tid til anden som ekspert i medierne herunder DR2's Deadline.

Af børnebøger har Termansen blandt andet udgivet Spillemand - Kim Larsen i 2020.

Henvisninger 

Historikere fra Danmark
Camille Kerger

Camille Kerger (født 9. februar 1957 i Redange, Luxembourg) er en luxembourgsk komponist, operasanger, trombonist, leder og musiklærer.

Kerger studerede komposition, sang og trombone på Musikkonservatoriet i Luxembourg by og ved konservatorierne i Metz og Mannheim og færdiggjorde sine sangstudier ved Musikhøjskolen i Düsseldorf. Han skrev orkesterværker, kammermusik, sange, operaer etc. Han var trombonist ved RTL Symfoniorkester og European Youth Orchestra. Kerger var senere tenor-operasanger med mange forskellige Symfoniorkestre Verden over. I 1996 var han stiftende medlem af Luxembourg´s National Teater, som han ledede indtil 2006. Han er nok mest kendt for sine operaer og sangværker.

Udvalgte værker 

 Mélusina (1995) - kammeropera
 Hr. Drago (1995) - opera for børn
 kogalskab (1999) - opera
 En måne af kogende mælk (2003) - opera

Eksterne henvisninger 
 om Camille Kerger

Komponister fra Luxembourg
Trombonister
Operasangere
Lærere
Ledere
Ina Boyle

Ina Boyle (født 8. marts 1889 i Bushey Park, Enniskerry, Irland - død 10. marts 1967) var en irsk komponist, violinist og cellist.

Boyle fik som barn undervisning i violin og cello, og studerede senere kontrapunkt, harmonilære og komposition på Det Kongelige Irske Musikkonservatorium i Dublin. Hun tog også timer i komposition hos Ralph Vaughan Williams i London. Boyle skrev tre symfonier, orkesterværker, koncertmusik, kammermusik, korværker, opera, sange, balletmusik etc.

Udvalgte værker 

 Symfoni nr. 1 "Glencree" (I Wicklow bjergene) (1924-1927) - for orkester
 Symfoni nr. 2 "Drømmen om det røde" (1930) - for orkester
 Symfoni nr. 3 "Fra mørket" (1951) - for kontralt og orkester
 Violinkoncert (1935) - for violin og orkester
 Vilde gæs (1942) (sketch) - for lille orkester
 Elegi (1913) - (rapsodi) - for cello og orkester

Eksterne henvisninger 
 om Ina Boyle på www.musicweb-international.com

Komponister fra Irland
Violinister
Cellister
Aloys Fleischman

Aloys Fleischman (født 13. april 1910 i München, Tyskland - død 21. juli 1992 i Cork, Irland) var en irsk komponist, professor, lærer, dirigent og musikolog.

Fleischman var født af irsk-baserede tyske forældre. Han studerede musik på Universitetet i Cork, og senere komposition og direktion på Akademiet for Musikkunst i München. Han skrev en symfoni, orkesterværker, kammermusik, balletmusik, korværker, sange etc. Fleischman var professor og lærer i musik på Universitetet i Cork til (1980).

Udvalgte værker 

 Votivsymfoni (1977) - for orkester
 Præludium og dans (1940) - for orkester
 De fire mestre (1944) - for orkester
 Táin (1981) - ballet musik i tre akter
 Messe for fred (1976) - for unisont kor og orkester
 Tre sange (1937) - for høj stemme og klaver eller orkester

Eksterne henvisninger 
 om Alois Fleischman på www.musicweb-international.com

Komponister fra Irland
Professorer
Lærere
Dirigenter fra Irland
Jerome de Bromhead

Jerome de Bromhead (født 2. december 1945 i Waterford, Irland) er en irsk komponist, guitarist og medlem af Aosdána.

De Bromhead studerede komposition på Det Kongelige Musikkonservatorium i Dublin hos bl.a. A.J. Potter og Seóirse Bodley. Han studerede guitar på the Guitar Centre i London (1969). Han har skrevet to symfonier, orkesterværker, koncertmusik, kammermusik, korværker, sange, solostykker for mange instrumenter etc.

Udvalgte værker 

 Symfoni nr. 1 (1985) - for orkester
 Symfoni nr. 2 (1994) - for orkester
 Guitarkoncert (1991, Rev. 1997) - for guitar og strygeorkester
 Violinkoncert (2008) - for violin og orkester
 Abstrakte Variationer (1976) - for orkester
 Corkamesca (2014) - for strygeorkester

Eksterne henvisninger 
 om Jerome de Bromhead på www.musicweb-international.com

Komponister fra Irland
Guitarister fra Irland
Maria Ladegaard

Maria Gosvig Ladegaard (født 20. oktober 1994 i Hørsholm) er en dansk politiker, der efter Venstres Ungdoms Landsstævne på Dalum Landbrugsskole den 18. september 2021 har været landsformand for Venstres Ungdom.  Hun afløste Kristian Lausten Madsen på posten.

Baggrund 
Maria Ladegaard er er født i Hørsholm i Hørsholm Kommune. Hun er student fra Nærum Gymnasium og er ved at uddanne sig til folkeskolelærer fra Københavns Professionshøjskole. 

Ladegaard har erhvervserfaring fra mange år i restaurationsbranchen som tjener, fra to år som politisk konsulent hos Dansk Ungdoms Fællesråd (2017-2019) og to år som personlig assistent for Venstres daværende gruppeformand og skatteminister Karsten Lauritzen (2019-2021).

Politisk karriere 
Ladegaards politiske engagement startede i elevrådet. Hun blev valgt ind i Danske Skoleelevers bestyrelse, og tog efter afsluttet folkeskole et år ud af kalenderen som sekretariatsfrivillig for organisationen. Som en naturlig konsekvens af at skulle forlade Danske Skoleelever efter et år som fuldtidsfrivillig, meldte hun sig ind i Venstres Ungdom den 28. oktober 2010.

Venstres Ungdom 
Ladegaard blev hun hurtigt formand for den lokale VU-afdeling, VU Hørsholm/Fredensborg, og senere formand for Venstres Ungdom i Nordsjælland, en forening hun selv var initiativtager til at genoplive. Senere blev hun medlem af VU's nationale forretningsudvalg, hvor hun sad fra 2014-2016, som først fritvalgt medlem og senere formand for Kursusudvalget. 

På Venstres Ungdoms Landsstævne i 2021 stillede hun op som landsformand for organisationen. Hun endte med at blive valgt som Venstres Ungdoms første kvindelige landsformand efter et kampvalg mod Sebastian Bærnthsen.

Tillidshverv 
 Medlem af forretningsudvalget i Venstre (2021-2023).
 Medlem af hovedbestyrelsen i Venstre (2021-2023).

Bibliografi

Bidrag til bøger 
 Liberale drømme og drøftelser – 24 bud på liberalisme i det 21. århundrede (2022).

Noter

Eksterne henvisninger 

 Maria Ladegaard på Twitter
 Maria Ladegaard på Altingets hjemmeside
 Maria Ladegaard på Venstres Ungdom hjemmeside  
 Portrætfoto

Formænd for Venstres Ungdom
Politikere fra Venstre
Personer fra Hørsholm
Shurgard

Shurgard Denmark ApS er den danske del af den International virksomhed Shurgard Self Storage / Public Storage. Virksomheden tilbyder  lagerhoteller 10 steder i Danmark, ca. 250 steder i Europa og ca. 2200 steder i USA. Markedsideen er at kunne opbevare personlige ejendele i et aflåseligt depot.

I det danske selskab er Duncan Geoffrey Bell direktør.

Moderselskabet Public Storage er noteret i S&P 500 aktieindekset.

Historie 
Begge virksomheder Public Storage og Shurgard Storage Centers blev grundlagt i 1972 i USA. Shurgard åbnede i 1995 sit første lagerhotel i Bruxelles, og efterfølgende i flere andre Europæiske lande. I 2006 opkøbte Public Storage Shurgard, men i Europa drives forretningen fortsat under navnet Shurgard.

Galleri

Referencer

Eksterne henvisninger 
 
 
 

Etableret i 1972
Virksomheder fra USA
Margaret D. Foster

Margaret Dorothy Foster (født den 4. marts 1895, død den 5. november 1970) var en amerikansk kemiker. Hun var den første kvindelige kemiker, der arbejdede for United States Geological Survey. Hun blev senere rekrutteret til at arbejde på Manhattanprojektet.

Liv og karriere 
Foster blev født i Chicago, Illinois. Hendes far hed James Edward Foster og hendes mor var Minnie (McAuley) Foster. Hun graduerede fra Illinois College, George Washington University og American University, med en ph.d.

Fra 1918 var hun den første kvinde til at arbejde for United States Geological Survey og udviklede måder at spore mineraler, der naturligt befinder sig i vandmasser. I 1942 arbejdede hun på Manhattanprojektet i Kemi- og Fysiksektionen under Roger C. Wells, hvor hun udviklede to nye teknikker til kvantitiv analyse, en til uran og en til thorium, såvel som to nye måder af adskille de to elementer.

Da hun efter krigen vendte tilbage til Geological Survey, igangsætte hun undersøgelser af lermineraler og marieglas. Hun gik på pension i 1965.

Foster døde den 5. november 1970, 75 år, på Holy Cross Hospital i Silver Spring, Maryland.

Publikationer 
 Foster, Margaret D. (1938). "The chemist at work. IX. The chemist in the water resources laboratory". Journal of Chemical Education. 15 (5): 228. Bibcode:1938JChEd..15..228F. doi:10.1021/ed015p228.

Referencer

Eksterne henvisninger 



Kemikere fra USA
Weeting Castle

Weeting Castle er ruinen af en herregård fra middelalderen nær landsbyen Weeting i Norfolk, England. Den blev opført omkring 1180 af Hugh de Plais, som et tre-etager stårn, en stor hal og en længe med andre faciliteter samt er separat køkken nær huset.
Der blev gravet en voldgrav omkring bygningerne i 1200-tallet. Huset blev ikke befæstet, men arkitekturen har mange af de samme elementer som borge fra perioden. Den blev sandsynligvis bygget med hallen på Castle Acre Castle som forbillede, og som var ejet af Hughs feudalherre, Hamelin de Warenne.

Weeting Castle blev forladt i slutningen af 1300-tallet og gik herefter i forfald. Ruinerne blev en del af ejendommen Weeting Hall fra 1770, og overgik til staten i 1926.
Stedet drives i dag af English Heritage, og det er klassificeret som et scheduled monument af Historic England.

Se også 
 Liste over borge og slotte i England

Referencer

Eksterne henvisninger 

Slotte i Norfolk
Oxburgh Hall

Oxburgh Hall er et country house med voldgrav, der ligger i Oxborough, Norfolk, England. Hallen blev opført til Sir Edmund Bedingfeld der fik licens til krenelering i 1482. Bedingfeld-familien fik manor of Oxborough igennem ægteskab i begyndelsen af 1400-tallet, og familien har boet på Oxburgh Hall siden opførslen, selvom ejerskabet overgik til National Trust for Places of Historic Interest or Natural Beauty i 1952. I midten af 1800-tallet blev huset ombygget indvendigt under John Chessell Buckler og Augustus Pugin.

Det er en listed building af af første grad, og den omkringliggende have er listed af anden grad.

Se også 
 Liste over borge og slotte i England
 National Trusts ejendomme i England

Referencer

Eksterne henvisninger 

Slotte i Norfolk